

Per a tots els animals,

per la seva innocència i sensibilitat,

i per tot l’amor i afecte que ens donen.

UN GAT ESPECIAL

En un lloc de Catalunya, concretament a Tossa de Mar, vivia un gat força peculiar. Si bé per fora semblava normal, amb el pèl blanc i taronja, el que el feia especial era el que tenia dins el cap i, també, dins el cor.

I és que aquest gat podia pensar. «Tots els animals, més o menys, poden pensar» diràs. Sí, però aquest felí, que es deia Niki, podia raonar, comprendre i planificar com els humans. Coneixia perfectament els horaris dels seus amos –«els meus majordoms» como ell els anomenava– i organitzava el seu dia en conseqüència: pel matí esmorzava i es netejava, mentre esperava que els seus amos anessin a treballar; després, obria la finestra i se n’anava a passejar pel poble, on jugava amb els seus amics animals; al migdia tornava a casa seva, menjava, feia la migdiada i es passava la resta de la tarda llegint.

Ah, és veritat! No ho he dit abans, però en Niki era molt aficionat a la lectura. Tot i que li costava una mica agafar els llibres i passar les pàgines, llegia amb passió. Les seves històries preferides eren les d’aventura i fantasia. S’havia llegit tant els grans clàssics com els moderns: Tirant lo Blanc, El Quijote, El Hòbbit, Harry Potter... S’ho passava realment bé llegint-los i s’imaginava a si mateix vivint emocionants aventures. I havia tingut algunes anècdotes interessants amb els seus amics animals, però cap tan divertida i memorable com la que veurem en aquest llibre.

En Niki tenia una petita gran amiga, una alegre colibrí que l’anava a buscar cada matí a la seva finestra. Aquesta història comença un dilluns de primavera, a les nou del matí, quan el nostre gat estava obrint la finestra per sortir al carrer.

—Niki, Niki, és terrible! –va cridar l’aguda veu de la seva fidel amiga.

—Navi! A què ve aquest rebombori? –va demanar el felí, encara badallant.

—Has de venir, ràpid. Un cranc està atacant les gavines! –va explicar.

—Com, què? –va dir ell, perplex.

—Vine, t’ho explicaré pel camí. És a la Platja Gran –va concloure.

En Niki va sortir a l’ampit de la finestra, va empènyer aquesta amb les seves potes fins deixar-la entreoberta i va fer un petit salt –vivia en uns baixos– fins al carrer. Com has vist, els animals parlen en el seu propi idioma, però a diferència del nostre protagonista, no fan a plans a futur, gairebé on entenen l’idioma humà i, per suposat, no saben llegir.

Esclarit això, continuem amb la història. En Niki seguia a la seva amiga pels carrers del poble, mentre ella li explicava la situació.

—Estava fent un tomb per la platja quan he sentit uns crits a les roques de la vora del mar –va començar–. M’hi he acostat i he vist un cranc atacant amb les seves pinces a un grup de gavines.

—Per què hauria de fer això? És molt estrany – va demanar en Niki, sorprès, quan giraven per una cantonada.

—No ho sé, per això t’he vingut a buscar tan ràpid –va respondre la colibrí mentre volava entre els caps de dues persones.

—Ei, compte! –va cridar una d’elles.

—De tota manera, serà millor que ens afanyem –va dir la Navi, volant veloç i ignorant els crits dels humans, sorpresos al veure un gat i una colibrí junts.

Després d’uns minuts, per fi van arribar a la platja. Al costat dret, hi ha un turó rocós decorat amb arbres, amb una preciosa muralla d’estil medieval i un far al cim. On s’uneix la sorra amb el pendent, es forma un camí de pedres que s’endinsa al mar. Cap allà és on va anar la Navi seguida d’en Niki.

—Vine, cap aquí! És al camí rocós –li va indicar, mentre davant seu apareixien les gavines i el cranc.

—Miau, doncs és veritat! –va dir en Niki.

—És clar! Que potser no confies en mi? –va demanar ella.

—Sí que confio en tu, però em pensava que potser no ho havies vist bé –va respondre.

—És clar que ho he vist bé, jo tinc una vista d’àguila –va dir la petita colibrí.

En Niki va començar a saltar de roca a roca, evitant caure a l’aigua, ja que no li agradava gens. Quan era a la meitat del camí, va sentir un crit de dolor i van veure com el cranc havia agafat la pota d’una gavina amb les seves pinces.

—Oh, no! Ha agafat la Mari. Ràpid, ajudem-la! –va exclamar la Navi.

En Niki va saltar veloçment la resta del camí, fins arribar a una pedra ampla i plana, enganxada a la falda del turó. En aquesta espècie de plataforma natural hi havia cinc gavines voletejant i intentant atacar el cranc violent, que era al mig, prement amb força la pota de la pobra Mari.

—Aquest cranc no és en Greg? –va demanar la Navi.

—Greg, ja n’hi ha prou! –va cridar en Niki, mentre s’abalançava cap a ell.

El nostre gat es va alçar enlaire amb un impuls i va caure amb força sobre el cranc. L’impacte va fer que en Greg afluixés les pinces i alliberés la seva víctima.

—Molt bé! Has salvat la Mari –es va alegrar la Navi, mentre dues gavines tiraven de la Mari amb els seus becs, per tal d’allunyar-la del perill.

Però l’acció no havia acabat. Ara en Greg estava furiós i va començar a atacar en Niki. El gat l’esquivava amb facilitat –els crancs són força lents–, però estava molt confós. I és que en Greg tenia una estranya aura fosca al seu voltant, que semblava sortir d’ell.

—Navi, pots veure aquesta espècie d’energia fosca que surt del cos d’en Greg? –va demanar el gat.

—Energia? De què parles? Jo només veig que està molt enfadat –va respondre la colibrí, estranyada.

Tota aquesta situació era molt desconcertant, ja que en Greg, de fet, era un tros de pa i es portava bé amb tothom, per això ningú podia entendre què estava passant.

—Greg, para! Què fas, per què ens ataques? – va cridar en Niki, però no va obtenir cap resposta.

El cranc seguia atacant sense treva el nostre felí, que ja es començava a cansar. Algunes gavines intentaven picotejar en Greg, encara que no li feien gens de mal ja que, com suposo que saps, la closca d’un cranc és molt resistent.

—Escolta! I si el colpeges amb un pal? Potser així reacciona –va proposar la Navi.

—Doncs no és pas una mala idea, ho intentaré –va dir el gat, mentre s’acostava a la falda del turó, on hi havia vàries branques caigudes.

En Niki va agafar una amb una de les seves potes davanteres, com si fos una espasa, i va córrer cap en Greg. Encara que li costava una mica córrer així, va poder apropar-se i li va etzibar un bon cop al cap. Però desafortunadament, no li va fer gens de mal, i només va aconseguir que el cranc s’enfadés encara més.

El nostre heroi va continuar colpejant-lo sense parar amb la branca, però sense èxit. Finalment, en Greg va preveure un dels atacs, va aturar la branca amb les seves pinces i la va esmicolar. I encara pitjor, ràpidament va saltar sobre en Niki i el va abatre.

—Oh, no! Greg, atura’t! –van cridar la Navi i les gavines.

El cranc era sobre en Niki, amb una de les pinces llesta per atacar-lo. El nostre heroi va mirar el seu amic als ulls, intentant comprendre per què feia això, així, de cop i volta. Però no va veure cap rastre de consciència en ell, només ira, una ira sense cap objectiu en concret, i aquella estranya aura que semblava sortir d’ell.

En Greg va dirigir la pinça cap al cap d’en Niki i va semblar que el temps s’alentís. La Navi i les gavines seguien cridant «No!» i el nostre gat va pensar «Greg, què et passa, per què fas això? Si som amics, vull que estiguem contents!».

I llavors una cosa va succeir. El cos d’en Niki va començar a brillar i va emetre una forta vibració, com una explosió sònica, que va distorsionar lleument l’espai. Aquest impuls va paralitzar el cranc i li va esborrar l’aura fosca. Instintivament, en Niki va empènyer en Greg amb les seves potes, el va enviar per l’aire fins que es va estavellar contra la paret de roques i va caure cap per amunt a la pedra.

—Què ha estat això? –va demanar la Navi, al∙lucinada.

—Niki! Estàs bé? –van dir les gavines.

—Sí, estic bé –va respondre, incorporant-se i llepant-se les esgarrapades.

—Sembla que l’has deixat fora de combat, suposo que ja estem fora de perill –va sospirar la Navi, alleujada.

—Moltes gràcies per salvar-me, Niki –va dir la Mari, que s’havia aixecat, tot i que anava coixa de la pota.

—Mari! Com estàs? –va preguntar el gat.

—Doncs em fa bastant mal la pota esquerra, però se’m passarà –va respondre.

—Sort que només ha estat això –es va alegrar en Niki.

—Si la remulles una mica en aigua de mar, t’alleujarà el dolor –li va recomanar la Navi.

—Sí, ho faré. Gràcies por preocupar-vos –va dir la Mari.

—Ah! El cranc s’està aixecant! –va cridar una de les gavines.

Just en aquell moment, el crustaci va començar a moure les seves potes i, amb una sorprenent destresa, es va capgirar i es va posar dret.

—Oh, no! Una altra vegada? –va exclamar la Navi, preocupada.

—Eh? On soc? Què ha passat? –va dir el cranc.

—Hum? Greg... Tornes a ser tu? –li va demanar la Navi.

—Sí, és clar que soc jo mateix. Però, què hi faig aquí? –va dir.

—Com que què hi fas? T’has tornat boig i has atacat les gavines! Ja no te’n recordes? –li va retreure la colibrí.

—Que jo he fet què!? –va cridar ell, atònit.

—Sí, li has fet mal a la pota a la Mari i després m’has atacat a mi. He hagut de deixar-te fora de combat per tal que paressis –li va explicar en Niki, assenyalant-li la pota ferida de la gavina.

—Jo li he fet això a la Mari? No pot ser! Ho sento molt, Mari. Jo... no recordo res, de veritat, no sé què ha passat –es va disculpar.

—Bé, per sort no ha estat més greu –va dir la Mari.

—Però, no entenc res. Per què hauria jo d’atacar-vos? –es va preguntar en Greg.

—No em diguis que ara tens amnèsia... Fes memòria, a veure si recordes alguna cosa –va dir la Navi.

—Jo... –va callar per uns instants, rascant-se el cap amb les pinces– Ah! Ja me’n recordo! Era a prop d’aquí, tot sol, prenent el sol i, de sobte, vaig sentir una cosa rara, com unes ganes molt fortes de trencar coses i... Després ja no recordo res més –va explicar.

—Hum... que misteriós –va dir en Niki.

—Tot això és molt estrany –va afegir una de les gavines.

—Em sap molt de greu haver-vos atacat a tots. Mari, aniré a buscar-te unes algues per què se’t curi més ràpid la pota –es va disculpar de nou el cranc.

—Gràcies, Greg, això m’ajudarà –li va agrair ella.

—En fi, sigui com sigui... –va començar en Niki, però va ser interromput pel crit d

